Time

Time (stilizēti visi lielie burti TIME) ir ASV žurnāls, kura galvenā mītne atrodas Ņujorkā. Tas gandrīz gadsimtu bija iknedēļās žurnāls, bet kopš 2020. gadā tiek izdots reizi divās nedēļas.

Eiropas izdevums (Time Europe, iepriekš zināms kā Time Atlantic) tiek iespiests Londonā paredzēts arī Tuvo Austrumu, Āfrikas un, kopš 2003. gada, Latīņamerikas auditorijai. Āzijas izdevums (Time Asia) bāzējas Honkongā. Klusā okeāna dienvidu reģiona izdevums, kas paredzēts Austrālijas, Jaunzēlandes un reģiona salu iedzīvotājiem, bāzējas Sidnejā.

Kopš 2018. gada Time pieder Salesforce dibinātājam Markam Beniovam, kurš to iegādājās no Meredith Corporation. Pašlaik Beniovs izdod žurnālu ar uzņēmuma Time USA, LLC starpniecību.

 Vēsture 
Pirmais Time izdevums tirdzniecībā nonāca . Žurnālu izveidoja Henrijs Lūss un Braitons Hedens. Tas bija pasaulē pirmais iknedēļas ziņu izdevums. Tikai pēc desmit gadiem izdevumam parādījās konkurents — Newsweek. Līdz pat Lūsa nāvei 1967. gadā žurnāls atainoja viņa mēreni konservatīvos uzskatus.

Ar 3,4 miljonu tirāžu 2007. gadā Time bija pats populārākais ASV žurnāls.

 Gada cilvēks 

Tradicionāli žurnāls Time pēdējā decembra numurā nosauc "Gada cilvēku". Tituls "Gada cilvēks" tiek piešķirts kopš 1927. gada, kad šo titulu ieguva lidotājs Čārlzs Lindbergs, kas pirmo reizi vienatnē pārlidoja Atlantijas okeānam.

Gada cilvēku izvēlas tikai galvenais redaktors. Iepriekš par "Gada cilvēkiem" kļuvuši Ādolfs Hitlers, Josifs Staļins, Džordžs Herberts Volkers Bušs, Džordžs V. Bušs, abstrakts ASV kareivis un pat interneta lietotājs.

 Atsauces 

 Ārējās saites 



Kategorija:Time